স্টাফ রিপোর্টার \ ধর্ষণ মামলায় এক ব্যক্তিকে যাবজ্জীবন কারাদন্ড প্রদান করেছেন আদালত। গতকাল বৃহস্পতিবার বিকেলে নারী ও শিশু নির্যাতন দমন ট্রাইব্যুনালের বিচারক কিরণ শংকর হালদার এ দন্ডাদেশ প্রদান করেন। রায় ঘোষণার সময় দন্ডিত ব্যক্তি আজমিরীগঞ্জ উপজেলার মাধবপাশা গ্রামের ঝালু হোসেনের ছেলে সানু মিয়া পলাতক ছিলেন। আদালত সূত্রে জানা যায়, ২০১০ সালের ৪ অক্টোবর রাতে মাধবপাশা গ্রামের কনু উল­াহ’র মেয়ে ফুলচান বিবির ঘরে ঢুকে জোরপূর্বক ধর্ষণ করে সানু মিয়া। এ ঘটনায় ফুলচান বিবি বাদী হয়ে ২০১১ সালের ২৭ ফেরুয়ারি আজমিরীগঞ্জ থানায় ৪ জনের বিরুদ্ধে মামলা দায়ের করেন। তদন্ত শেষে পুলিশ সানু মিয়াকে আসামী করে আদালতে চার্জশীট প্রদান করে।